      R O M Â N I A						       		                                   
JUDEŢUL HUNEDOARA  	        		 	    	 
   MUNICIPIUL BRAD	
        P R I M A R U L
 Nr. 36/11017/19.02.2026


R E F E R A T   D E   A P R O B A R E
[bookmark: _Hlk215815586]privind aprobarea Documentației tehnico-economice, a Indicatorilor tehnico-economici și a Devizului general, faza Proiect Tehnic, aferente 
obiectivului de investiții „Infrastructură pentru transportul 
verde – ITS la nivelul municipiului Brad”



Municipiul Brad se află în proces de implementare a proiectului „Infrastructură pentru transportul verde – ITS la nivelul municipiului Brad” pentru care a obținut finanțare externă nerambursabilă în cadrul Planului Național de Redresare și Reziliență, în baza Contractului de finanțare nr. 289/03.01.2023.
Prin realizarea acestei investiții se urmărește dezvoltarea infrastructurii necesare funcționării unui sistem modern și eficient de transport public local, bazat pe soluții de mobilitate urbană durabilă, care să contribuie la reducerea emisiilor de carbon, creșterea calității serviciilor de transport și îmbunătățirea confortului utilizatorilor.
Dimensionarea infrastructurii pentru transportul verde – ITS la nivelul municipiului Brad a fost realizată astfel încât să asigure echipamentele necesare pentru deservirea sistemului de transport public local, estimat la nivelul Studiului de Fezabilitate, respectiv operarea cu 4 autobuze electrice, precum și pentru a răspunde cererii de transport prognozate.
În acest sens, infrastructura pentru transportul verde – ITS propusă a fi implementată la nivelul municipiului Brad este structurată pe următoarele componente:
I. Componenta în autobuz, care include:
-  validatoare duale (bilete și carduri);
-  validatoare contactless pentru plata cu card bancar;
-  computer de bord;
-  echipamente de comunicații (switch);
-  tablou electric.
II. Componenta în stații, care cuprinde:
· automate pentru vânzarea biletelor;
· sisteme de eliberare și reîncărcare a cardurilor;
· sisteme electronice de afișaj în stații.
III. Infrastructura generală, care include:
· terminal de control;
· licență software pentru sistemul de e-ticketing;
· sistem de informare publică;
· infrastructură de centru de date, inclusiv sistem de back-up date (hardware și software);
· punct de descărcare date.
Prin Hotărârea Consiliului Local nr. 19/29.01.2026 a fost aprobată Documentația tehnico-economică, faza Studiu de Fezabilitate (SF), elaborată de către S.C. Sigma Mobility Engineering S.R.L., societate contractată în acest scop, în conformitate cu prevederile legale în vigoare și cu cerințele finanțatorului.
[bookmark: _Hlk221175337][bookmark: _Hlk221177953][bookmark: _Hlk221177975]În conformitate cu prevederile art. 10 alin. (1) și alin. (4) din Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice "Devizul general este partea componentă a studiului de fezabilitate sau a documentaţiei de avizare a lucrărilor de intervenţii, prin care se stabileşte valoarea totală estimativă, exprimată în lei, a cheltuielilor necesare realizării unui obiectiv de investiţii".
"Devizul general întocmit la faza de proiectare studiu de fezabilitate în cazul obiectivului nou/mixt de investiţii şi, respectiv, la faza documentaţie de avizare a lucrărilor de intervenţii în cazul intervenţiei la construcţie existentă se actualizează prin grija beneficiarului investiţiei/investitorului, ori de câte ori este necesar [...] ".
	În vederea realizării investiției, este necesară aprobarea Documentației tehnico-economice, faza Proiect Tehnic, elaborată de către S.C. Sigma Mobility Engineering S.R.L.
 Conform acestei documentații, Devizul general este în valoare totală de 2.659.425,83 (fără T.V.A.), respectiv 3.217.465,52 lei (cu T.V.A.). De asemenea, Indicatorii tehnico-economici ai obiectivului de investiții se vor modifica în mod corespunzător.
În contextul celor de mai sus, am inițiat prezentul proiect de hotărâre prin care am propus aprobarea Documentației tehnico-economice, a Indicatorilor tehnico-economici și a Devizului general, faza Proiect Tehnic, aferente obiectivului de investiții „Infrastructură pentru transportul verde – ITS la nivelul municipiului Brad” și îl supun spre dezbatere și aprobare plenului Consiliului Local al Municipiului Brad în forma prezentată.
	 Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale Ghidului specific – „Condiții de accesare a fondurilor europene aferente Planul național de redresare și reziliență în cadrul apelurilor de proiecte PNRR/2022/C10, Componenta 10 – Fondul local”, ale Ordinului nr. 999/10.05.2022 pentru aprobarea ghidului specific - Condiții de accesare a fondurilor europene aferente Planului național de redresare si reziliență în cadrul apelurilor de proiecte PNRR/2022/C10, Componenta 10 - Fondul local, ale Regulamentului (UE) 2021/241 al Parlamentului European si al Consiliului din 12 februarie 2021 de instituire al Mecanismului se redresare si reziliență, ale Legii nr. 231/2021 privind aprobarea Ordonanței de Urgență nr. 24/2021 pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de relansare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență ale Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale art.129 alin. (1),  alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale nr. 554/2004 a contenciosului administrativ, cu modificările și completările ulterioare.

